|  |
| --- |
| **PRILOG 4.****OBRAZAC ISKAZA O PROCJENI UČINAKA PROPISA** |
| **1.** | **OPĆE INFORMACIJE** |
| 1.1. | Naziv nacrta prijedloga zakona: | Nacrt prijedloga Zakona o izmjenama i dopunama Zakona o suzbijanju zlouporabe droga  |
| 1.2. | Program rada Vlade Republike Hrvatske, akt planiranja ili reformska mjera: | Da/Ne: NE  | Naziv akta: /Opis mjere: / |
| 1.3. | Plan usklađivanja zakonodavstva Republike Hrvatske s pravnom stečevinom Europske unije | Da /Ne: DA  | Naziv pravne stečevine EU: Direktiva (EU) 2017/2103 Europskog parlamenta i Vijeća od 15. studenoga 2017. o izmjeni Okvirne odluke Vijeća 2004/757/PUP kako bi se nove psihoaktivne tvari obuhvatile definicijom „droge“ te o stavljanju izvan snage Odluke Vijeća 2005/387/PUP  |
| **2.** | **ANALIZA ISHODA NACRTA PRIJEDLOGA ZAKONA** |
| 2.1. | Normativnim rješenjem preuzima se Direktiva (EU) 2017/2103 Europskog parlamenta i Vijeća od 15. studenoga 2017. o izmjeni Okvirne odluke Vijeća 2004/757/PUP kako bi se nove psihoaktivne tvari obuhvatile definicijom „droge“ te o stavljanju izvan snage Odluke Vijeća 2005/387/PUP (u daljnjem tekstu: Direktiva (EU) 2017/2103). U Direktivi (EU) 2017/2103 definicijom droge obuhvaćene su i nove psihoaktivne tvari. Takav obuhvat ima za cilj učinkovito smanjiti dostupnost novih psihoaktivnih tvari koje predstavljaju ozbiljan rizik za javno zdravlje i ozbiljan rizik za društvo te spriječiti trgovinu tim tvarima u Europskoj uniji. Radi pojave i vrlo brzog porasta broja novih psihoaktivnih tvari u Europskoj uniji i Republici Hrvatskoj, a koje nisu pod zakonskom kontrolom i predstavljaju prijetnju javnom zdravlju, nužno je omogućiti nadležnim inspekcijama brzo i učinkovito postupanje radi sprečavanja uporabe proizvoda koji sadrže nove psihoaktivne tvari. Ovim zakonskim prijedlogom omogućava se korištenje cijele biljke konoplje sa niskim sadržajem THC-a (industrijske konoplje) za industrijske svrhe za potrebe: građevinske, tekstilne, automobilske, kozmetičke, prehrambene, industrije papira te proizvodnju biomase za proizvodnju goriva. U Kaznenom zakonu izvršene su izmjene odredbi koje se odnose na posjedovanje droga tako da posjedovanje droge za osobnu uporabu više nije kazneno djelo. S obzirom da u važećem Zakonu o suzbijanju zlouporabe droga nije propisano uništavanje droge oduzete u prekršajnim postupcima to je za posljedicu imalo velike troškove skladištenja i čuvanja droge, budući da su rokovi za uništenje bili nesvrhoviti i predugi. Stoga je potrebno normirati uništavanje droge oduzete u prekršajnim postupcima. Ciljevi koji se namjeravaju postići donošenjem ovoga Zakona su: 1. Smanjiti dostupnost novih psihoaktivnih tvari na hrvatskom tržištu.
2. Omogućiti ministru nadležnom za zdravstvo donošenje naredbe o zabrani uporabe nove psihoaktivne tvari i uvrštavanje te psihoaktivne tvari na Popis droga i psihoaktivnih tvari kako bi se spriječila njena uporaba i prodaja.
3. Omogućiti postupanje nadležnim inspekcijama u slučajevima kada posumnjaju da sastav nekog proizvoda ne odgovara sastavu navedenom u obavijesti o proizvodu, odnosno da proizvod sadrži psihoaktivne tvari ili nove psihoaktivne tvari.
4. Omogućiti iskoristivost cijele biljke industrijske konoplje za različite industrijske grane.
5. Normirati uništavanje droga oduzetih u prekršajnim postupcima.
 |
| **3.** | **ANALIZA UTVRĐENIH IZRAVNIH UČINAKA**  |
| 3.1. | **Analiza gospodarskih učinaka**  |
|  | Provedbom prethodne procjene nisu utvrđeni značajni učinci koji bi zahtijevali daljnju analizu u postupku procjene učinaka propisa. |
| 3.2. | **Analiza učinaka na zaštitu tržišnog natjecanja** |
|  | Provedbom prethodne procjene nisu utvrđeni značajni učinci koji bi zahtijevali daljnju analizu u postupku procjene učinaka propisa. |
| 3.3. | **Analiza socijalnih učinaka** |
|  | U posljednjih nekoliko godina u Europskoj uniji i Republici Hrvatskoj putem Sustava ranog upozoravanja u slučaju pojave novih psihoaktivnih tvari, bilježi se vrlo brzi porast novih psihoaktivnih tvari koje nisu pod zakonskom kontrolom (tzv. “legalhighs”). Slijedom navedenog nužno je Zakonom o suzbijanju zlouporabe droga definirati pojam „novih psihoaktivnih tvari“, kako bi se osiguralo sankcioniranje i osnova za postupanje do trenutka njihovog stavljanja na Popis droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga („Narodne novine“, broj 10/16). Normativnim rješenjem preuzima se Direktiva (EU) 2017/2103, kojom su i nove psihoaktivne tvari obuhvaćene definicijom droge. Takav obuhvat ima za cilj učinkovito smanjiti dostupnost novih psihoaktivnih tvari koje predstavljaju ozbiljan rizik za javno zdravlje i ozbiljan rizik za društvo te spriječiti trgovinu tim tvarima u Europskoj uniji.S obzirom da se uglavnom radi o sintetskim kanabinoidima čija konzumacija može uzrokovati ozbiljne posljedice po zdravlje, čak i sa smrtnim ishodom, u cilju zaštite života i zdravlja ljudi u slučaju pojave nove psihoaktivne tvari, potrebno je omogućiti ministru nadležnom za zdravstvo donošenje naredbe o zabrani uporabe nove psihoaktivne tvari.Tržište novih droga karakterizira visoka dinamika. Službe koje izravno rade sa konzumentima droga ili ovisnicima o drogama, poput službi za zaštitu mentalnog zdravlja, prevenciju i izvanbolničko liječenje ovisnosti i provoditelja programa smanjenja šteta, vrlo često imaju mogućnost preko svojih korisnika doći u posjed novih psihoaktivnih tvari koje su trenutno aktualne među konzumentima. Predloženim zakonom omogućilo bi se postupanje djelatnika koji provode programe prevencije, liječenja, odvikavanja i smanjenja štete u slučaju dolaska u posjed uzorka tvari za koju postoji sumnja da je riječ o novoj psihoaktivnoj tvari.Slijedom svega navedenog, predloženo normativno rješenje ima znatan učinak na osjetljive skupine, prvenstveno maloljetnike s obzirom na očekivanu smanjenu dostupnost novih psihoaktivnih tvari. |
| 3.4. | **Analiza učinaka na rad i tržište rada** |
|  | Do devedesetih godina prošlog stoljeća konoplja je bila domicilna i tradicionalna biljka na hrvatskim poljima. Proizvodnja se osnivala na nekoliko osnovnih industrija, papirnoj i odjevnoj. Inovativnost i kreativnost u 21. stoljeću daju konoplji ponovo status „prve industrijske biljke“ koji je imala i početkom prošlog stoljeća. Tehnologija i tehnika 21. stoljeća omogućava izradu svih proizvoda od ekološki prihvatljivih materijala (konoplje i nekih drugih biljaka) koje su prirodne, ekološki razgradive i prihvatljive. Osnovna prerada stabljike, za papir, postavlja faktor umnožavanja dodane vrijednosti od tri puta, odjevna industrija u tkanini četiri puta, a izradi finalnih predmeta pet puta. Uporaba u građevinarstvu je trend u svijetu i Europi, s obzirom da zadovoljava i zamjenjuje sve postojeće gradbene i izolacione materijale, s boljim karakteristikama od postojećih klasičnih materijala uz zadovoljavanje svih ekoloških kriterija. Na nacionalnoj razini važno je podržati ruralni razvoj i poljoprivredu koristeći lokalne resurse i prednosti, kako bi hrvatsko selo svojom populacijom i zasijanim poljima opstalo i zauzelo svoje mjesto na europskom tržištu. Obiteljska poljoprivredna gospodarstva i njihov rast i razvoj kroz razne oblike udruživanja u poslovne subjekte, prirodan je i logičan put razvoja hrvatske poljoprivrede i gospodarstva. Valja za istaknuti i činjenicu da 181 obiteljsko poljoprivredno gospodarstvo, s prosječno tri člana obitelji (prosjek članova obitelji u Republici Hrvatskoj), uključuje približno 500 osoba koje se bave konopljom kao uzgajivači osnovnih proizvoda, na koje se vežu nositelji kooperanata sa svojim daljnjim poduzećima i preradom konoplje u sve brojnije proizvode, što čini dodatnih 500 osoba. U kontekstu svega navedenog, predloženo normativno rješenje ima mogući utjecaj na razvoj mikro i malog poduzetništva i obiteljskih poljoprivrednih gospodarstava u ruralnim sredinama. Zakonskim prijedlogom omogućava se uzgoj konoplje u industrijske svrhe i iskoristivost cijele biljke konoplje (uključujući stabljiku) za potrebe raznih grana industrije. |
| 3.5. | **Analiza učinaka na zaštitu okoliša** |
|  | Provedbom prethodne procjene nisu utvrđeni značajni učinci koji bi zahtijevali daljnju analizu u postupku procjene učinaka propisa. |
| 3.6. | **Analiza učinaka na zaštitu ljudskih prava** |
|  | Provedbom prethodne procjene nisu utvrđeni značajni učinci koji bi zahtijevali daljnju analizu u postupku procjene učinaka propisa. |
| 4. | **TEST MALOG I SREDNJEG PODUZETNIŠTVA (MSP TEST)**Provedbom Prethodnog MSP testa u okviru Prethodne procjene zakonskog prijedloga nije utvrđena obveza provedbe učinaka propisa na malo gospodarstvo i izrada MSP testa.U tom smislu Ministarstvo gospodarstva, poduzetništva i obrta nije imalo primjedbe na Obrazac prethodne procjene učinaka propisa za predmetni zakonski prijedlog.  |
| 4.1. | **Moguće opcije javnih politika** |
|  | **4.1.1. OPCIJA 1 – Ne poduzimati ništa** Opcija se odnosi na zadržavanje postojećeg stanja. Zakonodavni okvir ostaje isti. Ako zakonodavac ne intervenira u cilju rješenja postojećih problema neće se umanjiti rizik za javno zdravlje zbog pojave i dostupnosti novih psihoaktivnih tvari, a nadležne inspekcije i dalje neće moći postupati kako bi se spriječila njihova uporaba i daljnja prodaja. **4.1.2. OPCIJA 2: – Rješavanje postojećih problema unutar** **poslovnih udruženja, internima uputama i projektima**Ova opcija odnosi se na rješavanje problema bez donošenja novog ili izmjene postojećeg zakonodavstva. Problem nije moguće riješiti unutar poslovnih udruženja, internima uputama, projektima i sličnim aktivnostima. Potrebno je da zakonodavac intervenira normativnim rješenjem kako bi se preuzela Direktiva (EU) 2017/2103, kojom su i nove psihoaktivne tvari obuhvaćene definicijom droge.**4.1.3. OPCIJA 3: – Donošenje izmjena i dopuna pravilnika kojima se regulira problematika**S obzirom da je nacrt prijedloga zakona vezan za usklađivanje zakonodavstva Republike Hrvatske s pravnom stečevinom Europske unije problem nije moguće riješiti podzakonskim aktima.**4.1.4. OPCIJA 4: – Donošenje Zakona o izmjenama i dopunama Zakona o suzbijanju zlouporabe droga**Normativno rješenje koje podrazumijeva donošenje Zakona o izmjenama i dopunama Zakona o suzbijanju zlouporabe droga smatra se optimalnim rješenjem sukladno provedenoj analizi temeljem prikupljenih podataka te potrebama rješavanja postavljenih problema i ostvarivanja postavljenih ciljeva.  |
| 4.2. | **Ocjena i opcije**U ovom dijelu daje se analiza troškova i koristi naprijed utvrđenih opcija.**TROŠKOVI**S obzirom na očekivane troškove Opcije 1, 2 i 3 imaju ograničen negativni učinak s obzirom da isključuju promjenu zakonodavnog okvira i orijentirane su na zadržavanje postojećeg stanja:- u važećem Zakonu nije normirano uništavanje droge oduzete u prekršajnim postupcima. S obzirom da se uvjeti za uništenje oduzete droge, predviđeni važećim Zakonom o suzbijanju zlouporabe droga, odnose samo na kaznene predmete, problematično je uništenje droga oduzetih u prekršajnim postupcima. Dosadašnje zakonodavno rješenje imalo je za posljedicu velike probleme i troškove skladištenja i čuvanja droge, s obzirom da su rokovi za uništenje bili nesvrhoviti i predugi. Uništavanje droga po pravomoćnosti presude ili rješenja (članak 51. važećeg Zakona) znatno produljuje rok obveznog čuvanja i skladištenja droge, što stvara dodatne troškove i poteškoće u radu i funkcioniranju Centra za forenzička ispitivanja, istraživanja i vještačenja “Ivan Vučetić” Ministarstva unutarnjih poslova,- onemogućit će se korištenje cijele biljke konoplje s niskim sadržajem THC-a (industrijske konoplje) za industrijske svrhe za potrebe: građevinske, tekstilne, automobilske, kozmetičke, prehrambene, industrije papira te proizvodnju biomase za proizvodnju goriva, što je izmakla korist (dobit) za mirkopoduzetnike.Opcija 4 smanjit će rok obveznog čuvanja i skladištenja droge, što će smanjiti troškove u radu i funkcioniranju Centra za forenzička ispitivanja, istraživanja i vještačenja “Ivan Vučetić” Ministarstva unutarnjih poslova.**KORISTI**S obzirom na očekivanu korist i pozitivan učinak opcije 1, 2 i 3 nemaju učinka s obzirom da isključuju promjenu zakonodavnog okvira i orijentirane su na zadržavanje postojećeg stanja.Opcija 4 ima znatan pozitivan učinak:- Pridonosi rješavanju problema pojave i širenja novih štetnih psihoaktivnih tvari u Europskoj uniji, koje predstavljaju ozbiljan rizik za javno zdravlje i ozbiljan rizik za društvo.- Značajan socijalan učinak kroz smanjenje dostupnosti novih psihoaktivnih tvari na hrvatskom tržištu. Kako se uglavnom radi o sintetskim kanabinoidima čija konzumacija može uzrokovati ozbiljne posljedice po zdravlje, čak i sa smrtnim ishodom, u cilju trenutačne zaštite života i zdravlja ljudi opcija 4 omogućava ministru nadležnom za zdravstvo donošenje naredbe o zabrani uporabe nove psihoaktivne tvari u slučaju njene pojave na hrvatskom tržištu i uvrštavanje nove psihoaktivne tvari na Popis droga i psihoaktivnih tvari. - Omogućava se nadležnim inspekcijama postupanje u slučajevima kada posumnjaju da sastav nekog proizvoda ne odgovara sastavu navedenom u obavijesti o proizvodu, odnosno da proizvod sadrži psihoaktivne tvari ili nove psihoaktivne tvari. - Normiranje uništavanja droga oduzetih u prekršajnim postupcima i ubrzavanje postupka uništavanja droga što će imati i određeni pozitivni financijski učinak.- Mogućnost razvoja mikropoduzetništva i u ruralnim područjima s obzirom da će se omogućiti iskoristivost cijele biljke industrijske konoplje za različite industrijske grane čime će se ostvariti njihovi povećani prihodi kroz korištenje cijele biljke konoplje s niskim sadržajem THC-a (industrijske konoplje) za industrijske svrhe za potrebe: građevinske, tekstilne, automobilske, kozmetičke, prehrambene, industrije papira te proizvodnju biomase za proizvodnju goriva.Tablica: Analiza troškova i koristi

|  |  |  |
| --- | --- | --- |
| Opcije | Troškovi (negativni učinci)  | Koristi (pozitivni učinci) |
| Opcija 1. | - | 1 |
| Opcija 2.  | - | 1 |
| Opcija 3.  | - | 1 |
| Opcija 4. | + | ++ |

|  |
| --- |
| Legenda:  - - znatan negativni učinak - ograničen negativni učinak1 nema učinka+ ograničen pozitivan učinak+ + znatan pozitivan učinak |

 |
| 5.  | **PROVOĐENJE SCM METODOLOGIJE** |
| U okviru prethodne procjene zakonskog prijedloga nije utvrđena obveza provedbe učinaka propisa na malo gospodarstvo i izrada MSP testa, kao niti SCM metodologije.U tom smislu Ministarstvo gospodarstva, poduzetništva i obrta nije imalo primjedbe na Obrazac prethodne procjene učinaka propisa za predmetni zakonski prijedlog. |
| 6. | **SAVJETOVANJE I KONZULTACIJE** |
|  |  |
| 7. | **OPTIMALNO RJEŠENJE** |
|  |  |
| 8. | **VREMENSKI OKVIR I VREDNOVANJE** |
|  | Učinak i postizanje očekivanih ishoda normativnog rješenja bit će u pojedinim odredbama odmah zamjetan, kao što je slučaj s omogućavanjem postupanja nadležnih inspekcija u slučaju sumnje na pojavu novih psihoaktivnih tvari i naredbom ministra nadležnog za zdravstvo o zabrani uporabe nove psihoaktivne tvari i učinkom koju će ona imati na smanjenu dostupnost novih psihoaktivnih tvari na hrvatskom tržištu te slijedom toga utjecajem na javno zdravlje i društvo u cjelini.Učinak preuzetih odredbi Direktive (EU) 2017/2103, kako bi se riješio problem pojave i širenja novih štetnih psihoaktivnih tvari u Europskoj uniji, kao i ubrzanog postupka uništavanja droga, učinkovito će se pratiti kroz izvješća koja su nadležne institucije (ministarstva nadležna za unutarnje poslove, pravosuđe, financije i socijalnu skrb) obvezne dostavljati Ministarstvu zdravstva i Hrvatskom zavodu za javno zdravstvo.Utjecaj na rad i tržište rada potencijalnim razvojem obiteljskih poljoprivrednih gospodarstava u ruralnim sredinama temeljem odredbe koja omogućuje korištenje cijele stabljike industrijske konoplje očekuje se tijekom prve sljedeće sezone sadnje i u godinama koje slijede. |
| 9.  | **PRILOZI** |
|  | 1. Analiza utjecaja na razvoj malog poduzetništva i obiteljskih poljoprivrednih gospodarstava u ruralnim sredinama vezano uz sadnju konoplje u industrijske svrhe od strane udruge „Kronoplja“ (srpanj/kolovoz 2018.)
 |
| 10.  | **POTPIS ČELNIKA TIJELA** |
|  | Potpis: MINISTAR prof. dr. sc. Milan Kujundžić, dr. med.Datum: 18. rujna 2018. |
| 11. | **Odgovarajuća primjena ovoga Obrasca u slučaju provedbe članka 18. stavka 2. Zakona o procjeni učinaka propisa ("Narodne novine", broj 44/17)** |